tartuNLP/wikipedia-smugri-20251201 huggingface dataset:
Pideva täiendamise planeerimine

Pideva täiendamise planeerimine,  pidevasendamise plaanimine (ingl.k. "continuous replenishment planning; CRP") on regulaarselt või automaatselt toimuvate toorainete, materjalide, tootekomponentide või valmistoodete (lõpptoodete) tarnete juhtimise süsteem, mis põhineb kliendi tegelikul või prognoositud vajadusel kindlaksmääratud toodete järele teatud ajavahemikul. Taolised süsteemid põhinevad formaalstel tarnelepingutel ja võimaldavad ostjatel ostuläbirääkimistel küsida soodsamaid sisseostuhindasid ja omada väiksemaid varusid. Sama nimetust kannab ka arvutitarkvara, mis käivitab uue toote valmistamise ja liikumise tarneahelas pärast seda, kui identne toode on tarbija poolt ostetud.
Pidev täiendamine

Pidev täiendamine; pidevasendamine (ingl.k. "continuous replenishment; CR") on jaotuskanali liikmete vaheline partnerluspraktika, mille puhul ei rakendata traditsioonilist kaubavarude täiendamise protsessi, kasutades majanduslikult põhjendatud tellimiskoguseid ja kliendi poolt genereeritud ostutellimusi, vaid tegelikku ja prognoositud nõudlust toodete järele. See on  varude täiendamise süsteem, mille korral täiendatakse hulgi- ja jaekaubanduses varusid automaatselt (tellimusi genereeritakse tavaliselt automaatselt).
Kirchschlag in der Buckligen Welt

Kirchschlag in der Buckligen Welt on linn "(Stadtgemeinde)" Austrias Alam-Austria liidumaal Wiener Neustadti maaringkonnas.
Kultuur.
Kirchschlag on üks 12-st paigast "(Passionsspielorte)" Austrias, kus esitatakse kiremänge. Kiremängu mängitakse iga 5 aasta tagant. Seda võib märgata meeste populatsiooni suurenenud habeme kasvuga, mis algas aastal enne kiremängu.
Halka Třešňáková

Halka Třešňáková (sündinud 24. veebruaril 1972 Prahas) on tšehhi näitleja ja koreograaf.
Elulugu.
Halka isa Vlastimil Třešňák kirjutas alla Harta 77-le ja oli sunnitud 1982. aastal Rootsi emigreeruma. 1983. aastal emigreerus 11-aastane Halka koos vendade, ema, vanaema ja ema uue elukaaslasega Saksamaale. Ta õppis Heidelbergis reaalkoolis.
Halka Třešňáková pöördus Tšehhoslovakkiasse tagasi 1991. aastal. Ta lõpetas Praha Etenduskunstide Akadeemia mitteverbaalse teatri ja komöödia osakonna.
Näitlejatöö.
Halka Třešňáková on osalenud alternatiivteatrite (Divadle Alfred ve dvoře, Roxy/NoD ja teised) lavastustes. Ta kuulub Tšehhi alternatiivse liikumis- (füüsilise) teatri juhtivate loojate hulka. Ta juhib ka erinevate etenduskunstide vormide töötubasid ning teeb liikumiskonsultandi ja koreograafina koostööd professionaalsete draamateatritega.
Alates 2009. aastast on ta mänginud nii filmides kui ka teleseriaalides. Satiirilises veebiseriaalis "Kantsler Blaník" mängis ta aastatel 2014–2018 sekretär Lenkat.
Isiklikku.
Halka Třešňáková isa on muusik ja maalikunstnik Vlastimil Třešňák ja ema kunstnik Marcela Třebická. Vanaema oli näitleja Jiřina Třebická ja vanaisa lavastaja Karel Třebický. 
Suhtest Daniel Blattnýga on tal 1990. aastal sündinud poeg Alan Blattný.
Halka Třešňákovái on olnud suhe ajakirjaniku ja muusiku Jan Macháčekiga.
Alates 2015. aastast on Halka Třešňáková abielus näitleja ja saatejuhi Tomáš Jeřábekiga. Neil on 2018. aastal sündinud poeg Teodor.
Üks (täpsustus)

Üks ehk 1 on arv. 
Sõnal on ka teisi tähendusi:
Lepinguline tootmine

Lepinguline tootmine (inglise keeles "contract manufacturing") on lepinguline ärisuhe, mille puhul üks ettevõte toodab kaupu teise ettevõtte firma- või kaubamärgi all. Lepingulised tootjad võivad osutada selliseid teenuseid paljudele, ka omavahel konkureerivatele ettevõtetele.
Piroti lahing

Piroti lahing (bulgaaria keeles: Битка при Пирот, serbia keeles: Битка код Пирота) toimus Serbia-Bulgaaria sõja ajal 26.–27. novembril 1885 Serbias Piroti linna lähedal. Lahingus osalesid Bulgaaria läänekorpus ja Serbia Nišava armee ning see lõppes Bulgaaria võidu ja vaherahu sõlmimisega. Lahing viis Bukaresti lepinguni, mis lõpetas Serbia-Bulgaaria sõja ja taastas rahu kahe riigi vahel.
Prelüüd.
Pärast Bulgaaria võitu Slivnitsa lahingus, 17.–19. novembril 1885, asus Bulgaaria armee vasturünnakule. Bulgaaria väed võitsid serblasi Gurgulyati (19. novembril) ja Dragomani (22. novembril) juures ning jõudsid seejärel Piroti linnani, kus Serbia Nišava armee oli hõivanud kaitsepositsioonid linnast lääne pool asuval mäel.
Lahing.
26. novembril alistasid bulgaarlased piiri ääres Serbia eelväed ja liikusid edasi Piroti suunas. Samal päeval kella 15.00 paiku ründasid Bulgaaria eelväed serblaste põhipositsioone, saavutades esmalt edu rinde vasakpoolsel tiival pärast seda, kui kapten Popovi üksus oli vallutanud Divani ja Cherni Vrah kõrgustikud. Paremal tiival taganes Serbia Šumadija diviisi 10. rügement, millele järgnesid kaks Pirotit kaitsma saadetud pataljoni. Vasakpoolsel tiival toimunud kokkupõrgetes kaotasid bulgaarlased 48 surnutena, 136 haavatutena ja 27 jäi kadunuks, serblased aga kaotasid 67 surnutena, 134 sai haavata ja 85 vangistati. Serblased olid halvasti varustatud ja ette valmistamata, kasutades vananenud Vene suurtükke, samas kui bulgaarlased kasutasid kaasaegset Saksa relvastust.
27. novembri öösel koondasid serblased enda väed ja koidikul õnnestus neil Pirot bulgaarlastelt tagasi võita. Major Gudževi kolonn ründas Šumadija diviisi ja bulgaarlastel õnnestus serblased Temska jõkke suruda. Šumadija diviisi taandumine sundis ka Drina diviisi tagasi tõmbuma. Ka vasakul tiival olid bulgaarlased edukad. Serblased suutsid siiski Piroti lõunaosas oma positsiooni ööni hoida. Hiljem tõrjusid bulgaarlased serblased linnast välja ja ründasid Serbia armee positsioone Piroti linnast läänes.
Tagajärjed.
Päev pärast võitu valmistus Bulgaaria armee jätkama edasitungi Niši linna, mis oli nende põhisihtmärk, kuid Austria-Ungari delegatsioon Bulgaaria pealinnas andis mõista, et kui Bulgaaria edasitung jätkub, sekkub Austria-Ungari sõtta Serbia poolel. Selle tulemusena sõlmiti samal päeval vaherahu. 3. märtsil 1886 sõlmitud Bukaresti leping lõpetas sõja ja taastas sõjaeelse status quo.
Kontrolling

Kontrolling, juhtimiskontroll, juhtimisjärelevalve (ingl. k. "controlling") on juhtimisfunktsiooni osa, mis sisaldab eesmärkide ja tulemusnäitajate kehtestamist, tegevuste mõõtmist ja võrdlemist püstitatud näitajatega, tagasiside saamist tulemustelt ja hälvete kõrvaldamist. Eesmärkideks ja tulemusnäitajateks võivad olla näiteks tootmis- või müügimaht, kasumi ja/või rentaabluse määr, toote või teenuse omahind (kogukulu), teenindustase, teenindamise kvaliteet jms. Tüüpiliseks tegevuseks on kulude taseme võrdlemine eelarves kehtestatutega, ebaefektiivsuse tuvastamine jms, mistõttu võib juhtimisjärelvalve all mõelda ka firma kasumi juhtimise süsteemi. 
Kontroller (ingl.k. controller) on iga juht ükskõik millisel juhtimistasandil, ka ettevõtja, kes tegeleb finantsalase järelevalve ja probleemsete ja pingeliste situatsioonide lahendamisega. Kontrolleri oluliseks ülesandeks on anda õiget informatsiooni, õigel ajal, õigele inimesele ning osaleda nii strateegilisel kui ka operatiivplaneerimisel. Sageli on ettevõtetes kontrolleri rollis finantsjuht. Osades ettevõtetes on loodud kontrolleri ametikoht.
Tuumikkompetents

Tuumikkompetents, tuumikpädevus (ingl.k. "core competency") on kogum kõige olulisemaid organisatsiooni töötajate (spetsiifilisi) oskusi ja organisatsiooni võimekus tervikuna teatud valdkonnas tegutsemiseks, mis muudab organisatsiooni edukaks. 
Tuumikkompetents on organisatsiooni töötajate oskused ja selle võimekus tervikuna, mis eristab seda muudest samas valdkonnas tegutsevatest organisatsioonidest. Tuumikkompetents on ettevõtte klientide poolt hinnatav ja toob neile kasu, konkurentidel on seda reeglina raske jäljendada. Võib eksisteerida väga erineval kujul - tehniline ja/või tehnoloogiline oskus midagi teha, usaldusväärselt toimivad protsessid, lähedased ja usalduslikud suhted tarnijate ja/või klientidega, esmaklassiline tootearendus, töötajate kõrgetasemelised professionaalsed oskused, pühendumine jms.
Mariz Kemal

Mariz Kemal (ersa keeles Маризь Кемаль; sündinud 13. augustil 1950) on ersa luuletaja, ersa põlisreligiooni püha Rasjkenj Ozksi tähistamise juht ja kogukonnaaktivist.
Kemal on Venemaa Kirjanike Liidu liige ja Uurali Ühenduse kaasasutaja.
Töö.
"Syatko" 1980. aasta augustinumbris ilmus tema esimene luuletus "Eykakschin lavs" ("Lapsepõlve häll").
1987. aastal ilmus nelja autori ühine kogumik Manya Vasolkst, mis sisaldas ka suurt valikut tema luuletusi. 1988. aastal andis Mordva raamatukirjastus välja tema esimese luulekogu "Lavs" ("Häll"), mille peamiseks leitmotiiviks oli lapsepõlv ja noorukiiga.
Teine kogumik "Shtatol" ("Küünal", 1994) on filosoofiline mõtisklus elust, ersa rahva saatusest ja rahvuslikust identiteedist. See hõlmas luuletusi, sealhulgas "Mon - Erzyan!" ("Ma olen ersa!").
Pikaajalise ersa folkloori uurimise tulemuseks oli esseekogu "Son Ulnest Erzyat" ("Nad olid ersad") ja muinasjuttude raamat "Evkson Kuzho" ("Muinasjutuline heinamaa"), mis käsitleb lugusid kuulsatest ersa rahva esindajatest.
1998. aastal avaldati Tallinnas tema luuletuste kogumik "Niile Avat - Nile Morot" ("Neli mordvalannat").
Üks luuletaja paljudest teostest on väike luuletus "Stepan Erzya Marto Kortnema" ("Vestlus Stepan Erzjaga", 1998), mis on pühendatud kuulsale skulptorile Stepan Erzjale ja käsitleb ersa rahva pärandi kultuurilise kadumise probleemi.
Carter Camper

Carter James Camper (sündinud 6. juulil 1988 Rocky Riveris Ohios) on USA jäähokimängija, kes mängib NHL-i klubis Tappara ründajana paremäärel.
Hooajal 2006/07 mängis ta USA noorteliiga United States Hockey League'i klubis Lincoln Stars. Seejärel mängis ta aastatel 2007–2011 Miami Ülikooli jäähokimeeskonnas.
2011. aasta aprillis sõlmis ta lepingu NHL-i klubiga Boston Bruins. Seejärel asus ta mängima American Hockey League'i (AHL) klubis Providence Bruins. NHL-is debüteeris ta Boston Bruinsi meeskonnas 22. veebruaril 2012 mängus St. Louis Bluesi vastu. Kolm päeva hiljem lõi ta mängus Ottawa Senatorsi vastu oma esimese värava NHL-is, kuid see jäi ühtlasi tema ainsaks väravaks NHL-is. NHL-is pääses Camper väljakule ka vaid kokku kolmes mängus.
Kuni 2020. aastani mängis Camper AHL-i klubides. Pärast Providence Bruinsi kuulus ta veel selliste klubide koosseisu nagu Springfield Falcons, Binghamton Senators, Hershey Bears, Albany Devils, Cleveland Monsters, Tucson Roadrunners, Grand Rapids Griffins ja Utica Comets. Tema resultatiivseim hooaeg AHL-is oli 2014/15, kui ta lõi Binghamton Senatorsis mängides 15 väravat ja andis 37 väravasöötu.
Aastatel 2020–2023 mängis Camper Rootsi kõrgliigaklubis Leksands IF. Hooaja 2022/23 teises pooles mängis ta lisaks lühikest aega Šveitsi kõrgliigaklubis EV Zug. 2023. aasta juulis sõlmis ta üheaastase lepingu Tapparaga.
Kuluarvestus

Kuluarvestus (ingl.k. "cost accounting") on majandusarvestuse osa, mis seisneb eelarvete koostamises organisatsiooni osadele ning tegelike kulude hälvete eelarvelistest väljatoomises ja analüüsis. See on ühtlasi juhtimisarvestuse kõige olulisem osa, mille ülesandeks on varustada ettevõtte ja selle allüksuste juhte tegelikkusele vastava kuluinformatsiooniga, et juhid saaksid võtta vastu ettevõtte ja selle allüksuste arengut toetavaid otsuseid.
Kulude arvestamise eelduseks on nende jälgimine, mõõtmine ja registreerimine. Kuluarvestus on juhtimisarvestuse praktika, mille puhul koostatakse kulude ja tulude eelarved ja tuvastatakse protsesside, operatsioonide, toodete, teenuste, allüksuste tegelikud kulud ning analüüsitakse kulude ja tulude muutumist, finantsvara kasutamist ja kasumlikkust. Ettevõtte juhid kasutavad kuluarvestuse tulemusi juhtimisotsuste toetamiseks ettevõtte kulude taseme vähendamisel ning kasumlikkuse suurendamisel.
Virve Kotkas

Virve Kotkas (sünninimi Virve Olt, 23. veebruar 1924 – 6. veebruar 2004) oli eesti graafik ja raamatuillustraator.
1942. aastal lõpetas ta Tartu Kaubandus- ja Ärinduskeskkooli.
1954. aastal lõpetas ta Eesti NSV Riikliku Kunstiinstituudi graafika eriala.
Ta on illustreerinud peamiselt lasteraamatuid, õpikuid ja töövihikuid.
Ta on maetud Liiva kalmistule.
Ellamaa lahing

Ellamaa lahing oli sõjaline konflikt, mis leidis aset 10. juulil 1992 Ellamaal.
See oli taasasutatud Kaitseliidu ajaloos esimene relvastatud kokkupõrge Vene sõjaväega. Sadakond automaatide ja granaatidega relvastatud Vene üleajateenijat üritas ebaõnnestunult ümber piirata paarikümmet kaitseliitlast, kes olid eelmisel päeval arestinud ühe Vene sõjaväe maasturi. 
See sõjaline konflikt suurendas Lääneriikide survet Venemaale oma sõjaväebaasid Eestist välja viia.
Kulude jaotamine

Kulude jaotamine (inglise keeles "cost allocation") ehk kulude suunamine kulukandjatele on kulude jaotamine nende tekkimise põhjuslike seoste alusel. Vajalik eelkõige juhtimisotsuste vastuvõtmisel, kui on vaja mõista kulude tekkimise tegelikke põhjuseid ja nende seoseid toodete ja teenuste ning klientidega. Tegemist on raamatupidamise ja kuluarvestuse praktikaga, mille kohaselt seotakse kaudsed kulud ja üldkulud ettevõtte toodete ja/või teenustega, kasutades ressursside ja tegevuste põhjuslikke seoseid valmistatavate toodete ja osutatavate teenustega. Kasutatakse peamiselt tegevuspõhise kuluarvestuse metoodika rakendamisel.
Kuluanalüüs

Kuluanalüüs (inglise keeles "cost analysis") on analüüs, mille käigus tuvastatakse kulusid tekitavad ressursid, nende kasutamise määr ja maksumus. Analüüsimiseks tuleb kulud üksteisest eristada ja eraldada. Kulude analüüsimisel selgitatakse välja kõik uuritavate toimingute põhjustatud kulukäiturid ja nende tekitatud kulud. Kulude analüüsimise eesmärk on saada kulude kohta sedavõrd täpset informatsiooni, mis võimaldaks teha paremaid juhtimisotsuseid.
Kulukeskus

Kulukeskus (inglise keeles "cost centre; cost center") on tootmise või tugiteenustega tegelev organisatsiooni allüksus, mille ülesanne on kindlustada kvaliteetne toode/teenus eelarvestatud kuludega. Kulude eest vastutab kulukeskuse juht. See on organisatsiooni allüksus, mille sisendid on mõõdetavad rahas, väljundid aga füüsilistes ühikutes. Lähtuvalt sellest on võimalik leida optimaalne sisendite hulk ühe väljundiühiku tootmiseks. Kulukeskuse (allüksuse) juht on vastutav ja aruandekohustuslik oma vastutusala väljaminekute eest.
Dendroaed

Dendroaed on botaanikaaia osa või iseseisev kollektsiooniaed või -park (dendroaed, dendropark), mis on loodud puittaimede kasvatamiseks õppe- või teadusotstarbel. Tavaliselt keskendutakse seal võõrpuu- ja -põõsaliikide ning -vormide kasvatamisele.
Sõna "dendro" pärineb kreeka keelest. See tuleb kreeka sõnast "dendron" (δένδρον), mis tähendab "puud" või "puukese". 
Üks Eesti kõige tuntumaid arboreetumeid loodi 19. sajandi lõpus Sangaste mõisa juurde krahv Friedrich Georg Magnus von Bergi poolt. Hiljem on rajatud arvukalt teisi arboreetumeid, sealhulgas Luual, Agalis ja Ellamaal.
Dendroaedade ajalugu.
Esimene teadaolev märge dendroaedadest ajaloos on Padova botaanikaaed, mis asutati 1545. aastal Itaalias Padova ülikooli juures. Aed oli algselt mõeldud ravimtaimede kasvatamiseks ja uurimiseks meditsiinilistel eesmärkidel. Aia rajaja, professor Francesco Bonafede, kogus sinna mitmekesiseid taimi ja puuliike ning see oli esimene kogumikoht, kus taimi koguti ja dokumenteeriti süstemaatiliselt.
Dendroaedade kujunduspõhimõtted.
Dendroaia kujunduselementide hulka kuuluvad puude istutusalad, erinevate tekstuuridega kõnniteed ja rajad, pingid, õppealad ja teavitustahvlid, mis tutvustavad külastajatele liikide omadusi, päritolu ja kasutusvõimalusi. Samuti võivad dendroaedades esineda temaatilised alad, näiteks eksootiliste puude kollektsioonid, põlispuude alad või puude uurimisalad, mis on spetsialiseerunud teatud puuliikidele või -rühmadele. Põhirõhk aias on siiski puudel, põõsastel ja puhmastel, õisdekoratiivsed madal- ja kõrgkasvulised lilled jäävad tahaplaanile või puuduvad täielikult.
Keemiaolümpiaad

Keemiaolümpiaad on võistlus kooliõpilastele, mis annavab õpilastele võimaluse näidata oma teadmisi ja oskusi keemia valdkonnas. Need võistlused hõlmavad teoreetilisi teadmisi, praktilisi oskusi ja probleemide lahendamist ning neil on sageli mitu vooru, mis katavad erinevaid keemiaalaseid teemasid. Keemia olümpiaadid innustavad õpilasi sügavamalt mõistma keemiat ja valmistuvad sageli rahvusvahelisteks võistlusteks.
Keemiaolümpiaadid Eestis.
Eesti keemiaolümpiaadi eesmärgid on 1) arendada iseseisva õppimise ja teadusliku mõtlemise võimet ja 2) motiveerida keemiaalast enesetäiendamist. Eesti üldhariduskoolide õpilastele toimub keemiaolümpiaad kolmes voorus: kooli-, piirkonna- ja lõppvoor. Kooli- ja piirkonnavoorus võistlevad 8.–12. klasside ja lõppvoorus 9.–12. klasside õpilased. Kõigis voorudes peetakse arvestust klasside kaupa.
Piirkonnavoor on igal pool samal ajal ja võistlejad lahendavad samu ülesandeid. Žürii moodustab üleriigiliste tulemuste alusel paremusjärjestuse ja kutsub igast klassiastmest umbes 25 parimat õpilast osalema lõppvooru. Žüriil on õigus kutsuda lõppvooru ka Tartu Ülikooli teaduskooli lahtistel võistlustel häid tulemusi saanud õpilasi. Lõppvoorus lahendavad õpilased nii teoreetilisi kui ka praktilisi ülesandeid.
Andmeait

Andmeait on süsteem, mida kasutatakse aruandluseks ja andmete analüüsimiseks ning seda peetakse ärianalüütika põhikomponendiks. Andmeaidad on kesksed hoidlad, mis talletavad ühest või mitmest erinevast allikast pärit andmeid. Nad talletavad nii praegust kui ka ajaloolist infot ühes kohas, võimaldades ettevõtetel oma andmeid uurida, analüüsida ja aruandeid luua. See võimaldab ettevõtetel paremini mõista oma äritegevust ning teha informeeritud otsuseid.
Andmed laetakse üles operatiivsetest süsteemidest (nt. turundus- või müügisüsteemidest). Sellised andmed võivad vajada eelnevat puhastamist, et tagada andmekvaliteet enne nende kasutamist andmeaida aruandluses.
Andmete väljavõtmine, transformeerimine ja üleslaadimine (ETL) ning väljavõtmine, üleslaadimine, transformeerimine (ELT) on kaks peamist lähenemist, mida kasutatakse andmelao süsteemi loomisel.
Krumbach (Alam-Austria)

Krumbach on vald "(Marktgemeinde)" Austrias Alam-Austria liidumaal Wiener Neustadti maaringkonnas.
See on Bucklige Welti maastiku osa.
Ajalugu.
Piirkonnast on leitud arheoloogilisi esemeid kiviajast, pronksiajast ja Rooma ajast. Krumbachi on ürikutes esmamainitud 1182. aastal. Krumbachi loss püstitati 13. sajandil. 1394. aastal suri Krumbachi viimane isand Hans von Chrumbach ja jättis lossi oma emapoolsele onule.
17. ja 18. sajandil tabasid Krumbachi katk ja koolera. 1854. aastal sai sellest turulinn. 1884. aastal rajati Krumbachis tuletõrjedepoo. Seal on postkontor, kool "(Volksschule Krumbach)", keskkool "(Hauptschule Krumbach)" ja kirik.
Huviväärsused.
Hooned:
Pargid:
Lanzenkirchen

Lanzenkirchen on vald "(Marktgemeinde)" Austrias Alam-Austria liidumaal Wiener Neustadti maaringkonnas.
Lanzenkirchen asub Leitha jõe ääres, Wiener Neustadtist lõunas, Rosalia mägede jalamil.
Ajalugu.
Kohanimede päritolu Lanzenkirchenis.
"Lanzenkirchen": Nimi tuleb saksa asunikust, kes ehitas kiriku. Tema nimi oli "Anzo" või "Lanzo". Nime "Lanzenkirchen" on esmakordaselt mainitud 1130. aastal.
"Frohsdorf": Algne nimi oli "Krottendorf", kuna veerikkast piirkonnast leiti palju kärnkonnasid (saksa: "Kröten"). Sellest sai Froschdorf 17. sajandil (saksa: "Frosch", tähendab "konna"). Selle praegust nime kasutatakse alates 19. sajandi algusest.
"Haderswörth": See nimi tähendab "Hadurichi jõesaart".
"Kleinwolkersdorf": Kuni u. 1800. aastani oli küla tuntud kui "Wolfkersdorf", mis tähendab "Wolfkerite küla".
"Ofenbach": Koht oli algselt tuntud kui "Quenbach". Nime "Ofenbach" päritolu pole teada.
Lichtenegg

Lichtenegg on vald "(Gemeinde)" Austrias Alam-Austria liidumaal Wiener Neustadti maaringkonnas.
Klára Issová

Klára Issová (mõnikord ka Klára Issa; sündinud 26. aprillil 1979 Prahas) on Tšehhi filmi- ja teatrinäitleja.
Elulugu.
Klára Issová ema on tšehhi rahvusest, isa Michel Issa on Süüria filmilavastaja, kes on lõpetanud Praha Etenduskunstide Akadeemia filmi- ja televisiooniteaduskonna. Osalemist näiteringis alustas ta juba kuueaastaselt. 1999. aastal lõpetas ta Praha konservatooriumi muusika ja näitekunsti erialal.
Näitlejatöö.
Konservatooriumi lõpetamise järel on ta olnud teatri Divadlo pod Palmovkou näitleja. Esimest korda mängis Klára Issová telefilmis 1994. aastal. Esimene filmiroll oli 1995. aastal. 1997. aastal sai ta auhinna Tšehhi lõvi parima naiskõrvalosa kategoorias. Tänu heale inglise keele oskusele on ta mänginud ka mitmetes välismaa filmides ja teleseriaalides.
Nimelised muusikatrammid

Nimelised muusikatrammid on kaksteist Tallinna trammi, mis alates 2018. ja 2019. aastast kannavad Eesti muusikategelaste, ühe ansambli ja ühe koori nime. 
Tallinna Linnatranspordi AS otsustas Eesti muusikategelaste järgi nimetada kaksteist renoveeritud trammi, mis renoveeriti 2016.–2018. aastal 10,8 miljoni euro eest. Tegu on KT-6 tüüpi retrotrammidega. Ühisveondusettevõte valis nende trammide nimetamiseks muusikategelaste teema põhjusel, et selle ettevõtte arvates on just muusika toonud Eestile maailmas enim tuntust.
Nimelised muusikatrammid on nimetatud isiku eesnime järgi ning iga trammi küljel on pühendus – infotahvel vastava muusikategelase lühitutvustusega. 
Kontserte ja esinejaid.
Nimelistes muusikatrammides on mitmel aastal korraldatud kontserte ja muusikalisi etteasteid eeskätt rahvusvahelisel muusikapäeval 1. oktoobril ja Tallinna trammi aastapäeval 24. augustil. Näiteks 2019. aasta muusikapäeval andsid neljas muusikatrammis kontserte kammerkoor Collegium Musicale, tütarlastekoor Ellerhein, ansambel Kolm Musketäri (Tõnis Sarap (laul), Silver Piiroja (laul), Kaur Pennert (klaver)) ning lõõtspillimängija Heino Tartes.
Lichtenwörth

Lichtenwörth on vald "(Marktgemeinde)" Austrias Alam-Austria liidumaal Wiener Neustadti maaringkonnas.
See asub Leitha ja Warme Fischa jõgede ääres. Vallas on lasteaed-algkool, põhikool ja keskkool. Seal on ka muusikakool.
Ajalugu.
Kohta on esmakordselt mainitud 1174. aastal. 12. sajandil ehitati ka vesilinnus, mis purustati 15. sajandi lõpus.
1747. aastal, Maria Theresia valitsemisajal, rajati nõelavabrik "Nadelburg". Vabrikut laiendati puuvillaveskiga 19. sajandi algul. Vabrikute ümber kerkis töötajate asula. Nadelburg suleti 1930. aastal. Seal on nüüd muuseum.
Lichtenwörth sai turulinnaks 1992. aastal.
Lichtenworthi mäletatakse ka oma orjatöökoonduslaagri poolest Kolmanda Reichi ajal. See oli Mauthauseni koonduslaagri all-laager. Budapestist sundmarsitati peamiselt juudi naisi. Tingimused olid julmad, alatoitumuse ja tüüfuse tõttu suri üle 300 inimese.
Markt Piesting

Markt Piesting on vald "(Marktgemeinde)" Austrias Alam-Austria liidumaal Wiener Neustadti maaringkonnas.
Tereza Ramba

Tereza Ramba (neiupõlvenimega Tereza Voříšková; sündinud 29. juunil 1989 Prahas) on tšehhi filmi- ja teatrinäitleja.
Elulugu.
Lapsepõlves tantsis ta rahvatantsurühmas "Valášek". Ta on õppinud Praha konservatooriumis muusika ja näitekunsti erialal. Pärast konservatooriumi lõpetamist oli ta aastaid teatri Divadlo Komedie näitleja.
Näitlejatöö.
Esimene filmiroll oli Tereza Rambal juba gümnaasiumiõpilasena 2006. aastal. Ta on mänginud rohkem kui kolmekümnes filmis ja teleseriaalis. Ta valdab vabalt inglise keelt ja on osalenud ka mitmetes välismaa seriaalides. 2019. aastal sai ta filmiauhinna Tšehhi lõvi parima naispeaosa kategoorias.
Isiklikku.
Alates 2019. aastast on ta abielus tantsija Matyáš Rambaga. Neil on kaks last.
Adrian (eesnimi)

Adrian on mehenimi.
Nime statistika.
Eestis on Adrian 2024. aasta 1. jaanuari seisuga eesnimeks 425 mehel ja alla viiel naisel. 2023. aastal oli Adrian nimeks 397 mehel. Adrian on populaarsuselt 320. mehenimi ja 12846. naisenimi. Vanim Adrian on vanuserühmas 75–79, noorim vanuserühmas 0–4. Adrian on keskmiselt 11 aasta vanune (mediaanvanus on 9).
Kõige populaarsem on eesnimi Adrian vanuserühmas 0–4, kus neid on 10 000 elaniku kohta 16,49. Kõige rohkem on eesnimega Adrian sündinuid mais, kokku 45. Kõige populaarsem on eesnimi Adrian Harju maakonnas, kus neid on maakonna 10 000 elaniku kohta 3,54.
Klassikokkutulek 2. Pulmad ja matused

"Klassikokkutulek 2. Pulmad ja matused" on 2018. aasta veebruaris esilinastunud Eesti mängufilm. Põhineb mängufilmil "Klassefesten 2: Begravelsen" (2014, Nordisk Film) ning on järg Eesti filmile "Klassikokkutulek". 
Filmist.
See on menuka hittkomöödia musta huumoriga järjefilm. "Klassikokkutulek 2" toob ekraanile tagasi kolm kooliaegset sõpra – rokkstaar Toomase, tossikese abielumehe Mardi ning poissmees Andrese. Kuigi tujukad mehepojad on keskeakriisiga leppinud, kestab nende jaoks kirgede torm elumere lainetel jätkuvalt hoogsalt. Unustamatust klassikokkutulekust on hulk aega möödas ja elurõõmsate sõprade elus puhuvad uued tuuled. Kuum rokkstaar Toomas on lõpuks otsustanud naise võtta, aga kuidas hoida oma staariseksapiili, kui meedia tõmbab sinu uuele plaadile vett peale? Mardi abielus on suured jamad, aga kuidas eluga edasi minna, kui avastad, et kaasa on patustanud? Andres on naissoole sõja kuulutanud ja hakanud põhimõtteliseks poissmeheks, sest kuidas end pärast arvukaid äraütlemisi vastassoole ihaldusväärseks muuta? Mehed plaanivad korraldada unustamatu poissmeesteõhtu, aga satuvad ootamatult hoopis matustele. 
Filmi 20 päeva kestnud võtteperiood toimus põhiosas Saaremaal, lisaks filmiti ka Tallinnas ja Kose vallas, kokku 30 erinevas asukohas. Võtetel osales ligi 200 statisti.
Osatäitjad.
ja teised.
Andres Petrov

Andres Petrov (sündinud 15. oktoobril 1996) on Eesti snuukrimängija. 
Andres Petrov on mitmekordne Eesti meister (2013, 2014, 2015, 2016, 2017, 2018, 2019, 2020, 2021) ja ühekordne Euroopa meister (2022).
Suden uni

Suden uni ("“Hundi unenägu”)" on soome folk-metal bändi Moonsorrow täispikkuses debüütalbum, mis salvestati 2000. aasta algul, esmakordselt anti välja 2001. aastal ning uuesti 2003. aastal uue albumikaane, uue laulu ning DVD-ga nende kontsertetteastest Tuska vabaõhufestivalil.
Viimane laul on Rootsi rahvalaulu “Kom nu gubbar” "cover", millele on otsetõlkes kirjutatud soomekeelsed sõnad ning see salvestati samal ajal koos albumiga “Kivenkantaja” 2002. aasta sügisel. Laulu lõppu on taustaks lisatud joomapeo helid, kus keegi kas soovib mõdu juurde, uriseb või peeretab.
Voimasta ja kunniasta

Voimasta ja kunniasta "(“Jõust ja aust”)" on soome folk-metal bändi Moonsorrowi teine täispikkuses album, mis anti välja 26. novembril 2001 koostöös plaadifirmaga Spinefarm Records. Album koosneb kuuest laulust, millest esimene on instrumentaalne.
Laulud räägivad aust, julgusest, reetmisest ning vaenlase vastu seismisest. 
“Tyven” on instrumentaalpala, mille põhimeloodiat kasutatakse ka laulus “Sankarihauta” ning seda on õrnalt kuulda “Sankaritarina” lõpus. 
Laulus “Sankarihauta” räägitakse, kuidas kohalik sõjamees saabus julma laastamise keskele tema rahulikus kodukülas. Sõdur kogub vähesed võitlusvõimelised mehed kokku ning suure vaeva ja pealehakkamisega sunnib vaenlase taganema, tänu millele saab ta suure au osaliseks. 
“Kylän päässä” räägib sõjajumala kaksikpoegadest, kelle ambitsioonid saada vägevateks sõdalasteks varjutavad kõik muu, mis elus vajalik on. 
“Hiidenpelto” keskmes on sõdur, kes varanduse eest reetis oma koduküla vaenlasele ning ei leia pelgupaika südametunnistuse eest.
“Aurinko ja kuu” peategelane on üks kaksikpoegadest, kes minavormis räägib tema aastatepikkustest seiklustest eemal tsivilisatsioonist. 
“Sankaritarina” on albumi viimane ning pikim ballaad 13-minutilise kestusega ning selle moraali saab kokku võtta mõttega, et häid tegusid korda saatnud isikut peetakse alati meeles. Alguses mängitakse põhimeloodiat (mis loo lõpu poole kordub) erinevate instrumentidega ning siis tsiteeritakse Hávámáli 76. ja 77. stroofi:
"“Surevad veised, sureb pere,"
"samamoodi sured ka ise;"
"Kuid nimi ei kunagi sure,"
"sellel, kes head on korda saatnud." 
"Surevad veised, sureb pere,"
"samamoodi sured sa ise;"
"ühte tean, mis ei sure;"
"manalasse läinu kuulsus.”"
Loo keskmes on lugupeetud sõdalane, kes on matuste ja peiede ootel. Sõdalane saadetakse teispoolsusse rikkaliku kaasavaraga põleval laeval (albumikaanel kujutatakse antud stseeni visuaalselt). Elama jäänud sõbrad ja verevennad lubavad teda meeles hoida ning jätavad hüvasti, kuniks nad jälle kohtuvad. 
Tavaliselt esitab Moonsorrow antud laulu kontserdi lõpus ning laulja Ville Sorvali pühendab selle kõigile, kes on kontserdile tulnud ning palub kaasa laulda.
Matzendorf-Hölles

Matzendorf-Hölles on vald "(Gemeinde)" Austrias Alam-Austria liidumaal Wiener Neustadti maaringkonnas.
Miesenbach

Miesenbach on vald "(Gemeinde)" Austrias Alam-Austria liidumaal Wiener Neustadti maaringkonnas Dürre Wandi mäeharja lähedal.
Muggendorf

Muggendorf on vald "(Gemeinde)" Austrias Alam-Austria liidumaal Wiener Neustadti maaringkonnas.
Perseus (Makedoonia)

Perseus ( ; u 212 – 166 eKr) oli iidse Makedoonia kuningriigi kuningas aastatel 179–168 eKr. Teda peetakse laialdaselt viimaseks Makedoonia kuningaks ja viimaseks valitsejaks Antigoniidide dünastiast, kuna tema lüüasaamine Rooma vastu Pydna lahingus Kolmanda Makedoonia sõja ajal lõpetas Makedoonia kui iseseisva poliitilise üksuse eksistentsi.
Noorus.
Perseus oli Makedoonia kuninga Philippos V ja tema konkubiini, tõenäoliselt Argose Polycratia poeg. Tema isa veetis suurema osa oma valitsusajast püüdes säilitada Makedoonia hegemooniat Kreeka üle ja võideldes oma hilisemal valitsemisajal ekspansionistliku Rooma Vabariigi vastu. Philippos V-l ebaõnnestus see ettevõtmine: pärast lüüasaamist Teises Makedoonia sõjas oli ta sunnitud leppima Rooma võimuga Kreekas ning aitas hiljem Roomat sõjas Sparta vastu (195 eKr) ja Rooma-Seleukiidi sõjas (191–189 eKr). Kuna Perseus oli konkubiini laps, kartis ta, et troon võib üle minna tema seaduslikule nooremale vennale Demetriusele, kes saadeti pärast Teist Makedoonia sõda pantvangina Rooma ja juhtis sel ajal Makedoonia õukonnas Rooma-meelset fraktsiooni. Aastal 180 eKr võltsis Perseus väidetavalt Rooma kindrali Titus Quinctius Flamininuse kirja, mis viitas sellele, et Demetrius kavatses Philippos V kukutada. See veenis Philippos V Demetriust hukkama. Philippos suri järgmisel aastal ja tema järglaseks sai Perseus, kes asus troonile 22. juunil 168 eKr.
Valitsemisaeg.
Aastal 172 eKr pidas Pergamoni kuningas Eumenes II, kartes Makedoonia võimu laienemist Vahemere idaosas, Rooma senatile kõne, milles süüdistas Perseust Kreeka stabiilsuse ohustamises. Peagi läksid Rooma ja Perseus sõtta Kolmandas Makedoonia sõjas (171–168 eKr). Kuigi Perseusel oli esialgne edu, lõppes sõda kuninga alistumisega Rooma kindralile Lucius Aemilius Paullusele pärast otsustavat lüüasaamist Pydna lahingus ja tema vangistamist Roomas koos poolvend Philippuse ja poeg Aleksandriga. Blaise Pascal mainib oma "Mõtetes" (Lafuma 15), et Perseust süüdistati selles, et ta ei sooritanud enesetappu, arvatavasti pärast lüüasaamist Pydnas. Antigoniidide kuningriik saadeti laiali ja asendati nelja vabariigiga. Perseus osales Paulluse triumfil, pärast mida ta vangistati, kus – Plutarchose sõnul – otsustasid roomlased kahe aasta pärast ta tappa, hoides teda magamast nii kaua, et ta suri kurnatuse tõttu 166. aastal eKr. Livius aga kirjutab, et talle anti armu ja teda hoiti kogu ülejäänud elu Alba Fucensis heades tingimustes. 
Aastal 178 eKr abiellus ta Süüriast pärit Seleukos IV tütre Laodike V-ga. Üks Perseuse ja Laodike poeg Aleksander oli alles laps, kui Perseus roomlastelt lüüa sai, ja pärast Aemilius Paulluse triumfi aastal 167 eKr hoiti teda koos oma isaga Alba Fucensis vahi all. Ta oli osav metallitööline, ta õppis selgeks ladina keele ja temast sai notar.
Pärand.
Aastal 149 eKr teatas Andriskos, kes väitis end olevat Perseuse poeg, oma kavatsusest Makedoonia roomlastelt tagasi võtta. Ta vabastas Makedoonia umbes aastaks Rooma võimu alt, kuid sai aastal 148 eKr roomlastelt lüüa. Aastal 146 eKr saadeti neli vabariiki laiali ja Makedooniast sai ametlikult Rooma Makedoonia provints.
Sõjavangilaager nr. 206

Sõjavangilaager nr. 206 Narvas oli Eesti NSV Siseasjade Rahvakomissariaadi Sõjavangide ja interneeritute osakonna halduses olnud Teise maailmasõja Saksa sõjavangide kinnipidamis- ja töölaager Eestis.
Sõjavangide kinnipidamislaager tegutses 1945. aastal ja seejärel viidi laagrijaoskonna nr. 1 vangid, Tallinnas asunud sõjavangilaagriga nr. 392 4. laagrijaoskonnana, selle sõjavangilaagriga ja laagrijaoskonna nr. 2 vangid, Leningradi oblastis asunud sõjavangilaagrisse nr. 393.
Sõjavangilaager nr. 206 asus Narvas Narva jõe kaldal, endistes Kreenholmi Manufaktuuri puuvillaaitades. Vangilaager koosnes kahest tegutsenud ja ühe kavandatud laagrijaoskonnast 
Laager nr. 206 moodustati NSV Liidu siseasjade rahvakomissari 15. märtsi 1945. a. käskkirja nr. 00228 alusel ning likvideeriti 12. detsembri 1945. a. käskkirjaga nr. 001193. Sõjavangilaagrist nr. 206 käis ühtekokku läbi 5009 Saksa ja Austria päritolu sõjavangi, laagris surnud maeti Siivertsi Pauli kalmistule ja Ivangorodi.
Laager asus Narva jõe vasakkaldal, Kreenholmi Manufaktuuri endistes vabrikuaitades. Laagrijaoskonna tsoon oli piiratud kahekordse okastraadiga, mille kõrgus oli 3 m. Lisaks sellele oli 1945. aastal olemas väline ja sisemine keeluriba kõrgusega 1 m. Kuus vahitorni. Piki okastraati oli seatud elektrivalgustus ning paigaldatud 16 laternat.
Laagrijaoskonna tsoonis oli 1945. aastal kaks kivist hoonet. 1. hoones on 9 sektsiooni – 400 ruutmeetrit. 1. ja 6. sektsioon oli kasutusel köögiplokkidena. 2. sektsiooni kasutati saunana. Sektsioonides 3, 4, 5, 7, 8 ja 9 asusid sõjavangide ühiselamud.
2. hoones oli 12 sektsiooni, igaühe pindalaks 300 ruutmeetrit. Esimene sektsioon oli kasutusel sepa- ja lukksepatöökojana.
Ühes sektsioonis oli õmblus- ja kingsepatöökojad ning veel üht sektsiooni kasutati tisleritöökojana. Viis sektsiooni oli täielikult kohandatud kasutamiseks sõjavangide ühiselamutena.
Pärast sõjavangilaagri likvideerimist kastutati hooneid veel kuni 1955. aastani kinnipidamiskohtadena.
Kõbjuki-peenpoorik

Kõbjuki-peenpoorik ("Skeletocutis carneogrisea") on peenpooriku perekonda kuuluv seeneliik.
Seen kasvab kuusekõbjuki surnud viljakehadel.
Mai 2024

Mai 2024, kroonika.
2024. aasta mai algas kolmapäeval ja lõppes 31 ööpäeva hiljem reedel.
Bruno Henrique Corsini

Bruno Henrique Corsini (tuntud lihtsalt kui Bruno Henrique; sündinud 21. oktoobril 1989 Apucaranas) on Brasiilia jalgpallur, kes mängib keskpoolkaitsjana Brasiilia kõrgliigaklubis Internacional.
Ta sündis Paraná osariigis ning mängis klubikarjääri alguses koduosariigi klubides Iraty ja Londrina.
2013. aasta juulis läks ta kuni aasta lõpuni Londrinast laenule Brasiilia kõrgliigaklubisse Portuguesa. Brasiilia kõrgliigas debüteeris ta üheksa päeva hiljem mängus Goiási vastu ning lõi esimese värava sama aasta 1. augustil Criciúma vastu. 29 mänguga lõi ta sel hooajal Brasiilia kõrgliigas neli väravat.
2014. aasta jaanuaris sõlmis ta lepingu Brasiilia kõrgliigaklubiga Corinthians. 2015. aastal tuli ta Corinthiansega Brasiilia meistriks.
2016. aasta augustis sõlmis ta nelja-aastase lepingu Itaalia kõrgliigaklubiga Palermo. Seal mängis Henrique vaid ühe hooaja, kuna Palermo langes hooajal 2016/17 järel kõrgliigast välja.
2017. aasta juunis naasis Henrique Brasiilia kõrgliigasse, kui sõlmis lepingu Palmeirasega. 2018. aastal tuli ta Palmeirasega Brasiilia meistriks. Samal aastal lõi ta Brasiilia kõrgliigas üheksa väravat ning valiti liigahooaja sümboolsesse koosseisu.
Aastatel 2020–2023 mängis Henrique Saudi Araabia kõrgliigaklubis Al-Ittihad.
2023. aasta juulis naasis Henrique taas Brasiilia kõrgliigasse, kui sõlmis kuni 2025. aasta lõpuni kehtiva lepingu Internacionaliga.
Satelliitmõõdistamine

Satelliitmõõdistamine on üks kaugseire vorme, kus geopositsioneerimise andmeid kogutakse Maa orbiidil olevate tehiskaaslaste ehk satelliitide abil. Näiteks põhineb GPS-i töö satelliitmõõdistamisel saadud andmetel. 
Mõõdistamine.
Satelliidiga kogutakse kiiresti ja tõhusalt teavet Maa ja seda ümbritseva atmosfääri kohta. Tulemuste põhjal on võimalik vaadelda maapinna tunnuseid, reljeefe ja erinevaid objekte, näiteks hooneid, mägesid, põlde jms. Satelliit on varustatud sensorite, optilise kaamera ja spektromeetriga. Satelliit kiirgab elektromagnetlaineid, mis peegelduvad maapinnalt tagasi, luues reljeefse pinna pildi.
Satelliitmõõdistamiseks on kolm meetodit:
Kasutusvaldkonnad.
Satelliitmõõdistamist rakendatakse paljudes valdkondades, mis hõlmavad suuri maa-alasid, näiteks kartograafias, põllumajanduses, geoloogias, geodeesias ja infrastruktuuri arendamises. 
Ajalugu.
Satelliitmõõdistamine sai alguse 1957. aastal, kui orbiidile saadeti esimene Maa tehiskaaslane Sputnik 1. Satelliit Landsat 1 (1972. a) oli aga esimene vaatlussatelliit, mille eesmärk oli koguda teavet Maa maismaa kohta ning oli varustatud multispektraalse skanneriga (). Esimene spetsiaalne geodeetiline satelliit oli , mis kandis esimest Ameerika Ühendriikide välja töötatud SECOR instrumenti.
GPS-i väljatöötamine Ameerika Ühendriikides 1980. aastatel võimaldas täpset navigeerimist ja positsioneerimist ning sai peagi geodeesia standardseks tööriistaks. Ajavahemikus 1980–2000 hakati satelliitmõõdistamist kasutama geodünaamiliste nähtuste jälgimiseks. 1990. aastatel keskenduti geodeetiliste võrkude arendamisele. Maa gravitatsioonivälja mõõtmiseks saadeti 2000. aastatel orbiidile 7 satelliiti.
Tamme-tubaknahkis

Tamme-tubaknahkis ("Hymenochaete rubiginosa") on liik seeni taelikuliste ("Hymenochaetaceae") sugukonnast, taelikulaadsete ("Hymenochaetales") seltsist. 
Seen kasvab tammede lamatüvedel.
Elektriahelate teooria

Elektriahelate teooria tegeleb elektriahelate mudelite väljatöötamise ja kirjeldamisega.
Modelleerimisel füüsikalised komponendid abstraheeritakse ja viiakse need üle idealiseeritud ahelaelementideks. Üldiselt tehakse järgmised lihtsustused:
*takisti takistusega,
*kondensaator mahtuvusega,
*induktiivpool (mähis) Induktiivsusega.
* elektritoiteallikad asendatakse ideaalsete pinge- või vooluallikatega koos nende sisetakistusega.
Reaalselt eksisteerivast komponentide ühendusest saadakse niiviisi idealiseeritud ahela mudel, mis on moodustatud kaks-| ja neliklemmidest. Sellist ahelamudelit saab seejärel analüüsida süsteemiteooria meetodite abil.
Lachnum bicolor

Lachnum bicolor (varem "Capitotricha bicolor") on seltsi tiksikulaadsed kuuluv seente liik.
Antonie Formanová

Antonie Formanová (sündinud 30. juunil 1998 Prahas) on tšehhi näitleja.
Elulugu.
Antonie Formanová on pärit näitleja ja teatrikunstniku Petr Formani ning psühhoterapeudi ja stsenaristi Klára Formanová (sünd. Stránská) perekonnast. Tal on kaks vanemat õde Josefína ja Emílie. Ta isapoolne vanaisa oli filmilavastaja Miloš Forman ja isapoolne vanaema oli kunstnik, näitleja ning laulja Věra Křesadlová. Emapoolne vanaisa oli kirjanik, stsenarist ja tõlkija Jiří Stránský.
Antonie Formanová on lõpetanud Praha Etenduskunstide Akadeemia (DAMU) alternatiiv- ja nukuteatri teaduskonna.
Töö teatris.
Alates 2019. aastast on Antonie Formanová osalenud Dejvické divadlo lavastustes. Teatri trupi liige on ta alates 2023. aastast. Ta osaleb ka improvisatsiooniteatri "NO A!" lavastustes. Ta on lavastanud ja mänginud ka teatris Divadlo DISK.
Osalemine filmides.
Alates 2018. aastast on ta mänginud mitmetes filmides ja teleseriaalides. Milada rolli eest filmis "Okupatsioon" pälvis ta 2021. aasta filmiauhinna Tšehhi lõvi parima naiskõrvalosatäitja kategoorias.
Eesti meistrivõistlused naiste jalgratturite maanteesõidus 1934–1991

Eesti meistrivõistlused naiste jalgratturite maanteesõidus aastatel 1934–1991.
Mattia Furlani

Mattia Furlani (sündinud 7. veebruaril 2005 Marinos) on Itaalia kaugushüppaja.
Ta võistles noorteklassides nii kaugus- kui ka kõrgushüppes ja võitis 2022. aasta Euroopa U18 meistrivõistlustel Jeruusalemmas mõlemal alal kuldmedali.
2023. aastal hüppas ta Savonas kaugust 8.44. See oli juunioride klassis kõigi aegade pikim hüpe, kuid lubatust tugevama taganttuule tõttu tema tulemust rekordina ei arvestatud. Euroopa juunioride meistrivõistlustel Jeruusalemmas võitis ta kaugushüppes kuldmedali võistluste rekordiga 8.23.
2024. aasta sisemaailmameistrivõistlustel Glasgow's võitis Furlani Miltiádis Tentóglou järel hõbemedali. Mõlemad hüppasid parimal katsel 8.22, kuid parem paremuselt teine katse andis maailmameistritiitli Tentógloule. Juunis toimunud Euroopa meistrivõistlustel Roomas hüppas ta finaalis juunioride maailmarekordi 8.38 ja võitis Tentóglou järel hõbemedali. 2024. aasta suveolümpiamängudel Pariisis võitis ta Tentóglou ja Wayne Pinnocki järel pronksmedali tulemusega 8.34.
2025. aasta Euroopa sisemeistrivõistlustel Apeldoornis sai Furlani tulemusega 8.12 hõbemedali, kaotades kuldmedali võitnud Bozhidar Sarâboyukovile vaid ühe sentimeetriga. Sama aasta sisemaailmameistrivõistlustel Nanjingis tuli ta Wayne Pinnocki ja Liam Adcocki ees 8.30-ga sisemaailmameistriks.
Furlani isiklik rekord kaugushüppes on 2024. aastal Roomas hüpatud 8.38. Kõrgushüppes on tema isiklik rekord 2021. aastal Brescias hüpatud 2.17.
Pernitz

Pernitz on vald "(Marktgemeinde)" Austrias Alam-Austria liidumaal Wiener Neustadti maaringkonnas.
Ajalugu.
Nimi "Pernitz" pärineb slaavi sõnast "perenica", mis viitab ojale, millel kasutatakse sütt. Enne slaavi asulat oli keldi asula. Nime on esmakordselt maininud 1165. aastal "Codex Falkensteinensis". Alates 17. sajandist on Pernitz kogenud kasvu, mille katkestasid katk 1679. aastal ja Viini lahing 1683. aastal.
1828. aastal ehitati Triestingi orgu tee. See ühendati 1877. aastal raudteed pidi Leobersdorfi ja Gutensteiniga. Pernitz sai veevarustuse 1904. aastal ja elektrivarustuse 1908. aastal. 1961. aastal sai see turulinnaks.
Vadõm Suhharevskõi

Vadõm Suhharevskõi (sündinud 6. oktoobril 1984 Berehoves) on Ukraina sõjaväelane. Ta on Ukraina relvajõudude ülemjuhataja asetäitja alates 2024. aastast.
Sõjaväeteenistus.
Suhharevskõik on Ukraina mehitamata süsteemide jõudude ülem alates 2024. aasta juunist. 2025. aasta aprillis jõudsid meediasse teated, et ta viiakse üle juhtima ühte loodavatest armeekorpustest, ent kindralstaabi kinnitusel on seni arutatud vaid Suhharevskõi kandidatuuri sellele positsioonile ja esialgu jätkab ta mehitamate süsteemide jõudude juhtimist.
Tuollujoki

Tuollujoki (põhjasaami keeles "Duollujohka") on jõgi Rootsis Norrbotteni läänis Kiruna vallas. Geograafilised koordinaadid on 67° 52′ N, 20° 21′ E.
Jõgi saab oma veed Tuollujänkkä ja Tuolluvuoma soost ja Tuollujänkkis paiknevast Tuollujärvist. Ta voolab kagu suunas umbes 5 km ja suubub vasakult Luossajokisse. Ta voolab ida poolt mööda Kiruna linnaosast Tuolluvaarast.
Tuollujärvi

Tuollujärvi (põhjasaami keeles "Duollojávri") on järv Rootsis Norrbotteni läänis Lapimaa maakonnas Jukkasjärvi kihelkonnas Kiruna vallas. Geograafilised koordinaadid on 67° 52′ 10″ N, 20° 20′ 47″ E.
Järv kuulub Tornio jõe peavalgalasse. Ta asub Tuollujänkkä soos. Järvest voolab välja Tuollujoki. 
Järve pindala on 0,392 km² ja kõrgus 409,1 meetrit üle merepinna. 
Osavalgala.
Tuollujärvi kuulub osavalgalasse (753525-169351), mida SMHI nime%tab Mynnar i Luossajoki. Valgala keskmine kõrgus on 467 m üle merepinna ja pindala on 37,88 km². Ülesvoolu rohkem valgalasid. Järvest voolab välja Tuollujoki, mis suubub Luossajokisse, Luossajoki suubub Tornio jõkke ja Tornio jõgi Põhjalahte. Järve vesi jõuab mereni 378 km pärast. Valgala koosneb suuremalt jaolt metsast (64 %) ja märgaladest (25 %). Valgala veepindala on 0,6 km², nii et järveprotsent on 1,6 %. Hoonestus katab 1,21 km² ehk 3 % valgalast.
Midnights

Taylor Swifti album "Midnights".
"Midnights" on Ameerika laulja-laulukirjutaja Taylor Swifti kaheksas stuudioalbum, mille ta avaldas 13. septembril 2023. Albumit iseloomustavad Swifti tuntud pop- ja countrymuusika stiilid, kuid ka uued eksperimentaalsed helikõlad, mis avavad kunstniku loomingulist mitmekülgsust. Album sai kiirelt kriitikute ja fännide poolt sooja vastuvõtu ning jõudis mitmete muusikatabelite tippu üle maailma.
Taust ja Loominguline Protsess.
Pärast edukaid albumeid nagu "Lover" (2019) ja "Folklore" (2020) keskendus Taylor Swift uuele heliloomingule, otsides inspiratsiooni erinevatest eluvaldkondadest. "Midnights" sai alguse 2022. aasta suvel, kui Swift kogus mõtteid ja ideid uue muusika jaoks. Ta töötas albumi kallal koostöös mitmete produtsentide ja laulukirjutajatega, sealhulgas Jack Antonoffi ja Aaron Dessneriga.
Albumi Sisu ja Loominguline Suund.
"Midnights" koosneb nelteist loost, mis käsitlevad armastust, eneseavastust ning emotsionaalseid teemasid. Albumi helikeel varieerub minimalistlikest ballaadidest kuni energiliste pop-lugudeni, näidates Swifti artistlikku mitmekülgsust. Lüürikad kajastavad isiklikke kogemusi ja reflekteerivad laiemaid ühiskondlikke teemasid.
Kriitiline Vastuvõtt ja Müügiedu.
"Midnights" sai positiivseid arvustusi muusikakriitikutelt, kes kiitsid Swifti loomingulist arengut ja albumi sügavust. Müügiedu osas tõusis album kiiresti mitmete riikide muusikatabelite tippu ning pälvis mitmeid platina- ja kuldplaaditunnustusi.
Gruusia ratsanikud Metsikus Läänes

Gruusia ratsanikud olid 1890. aastail ühed tuntuimad Metsiku Lääne etendustel osalejad. Nad esinesid tsirkustes ja rändetendusel veel ka 20. sajandi esimeses pooles. Nende esinemised, kaasa arvatud trikisõit ja rahvustantsud, olid vägagi populaarsed ja olid ka suureks mõjuks Ameerika kauboidele.
Esimesed gruusia ratsanikud esinesid Metsiku Lääne šõul 1892. aastal Inglismaal Buffalo Billi rändetendusel. Peale edukat Euroopa tuuri saadeti Joe H. Hart palkama veel gruusia ratsanikke esinema 1893. aasta Chicago maailmanäitusel. Ta palkas kümme 18-25-aastast ratsanikku Guriast, kelle juhiks oli vürst Ivane Mahharadze. Ratsanikud tulid Ameerikasse 1893. aastal, kus nad ligi 30 aastat esinesid Buffalo Billi ja veel ka teistel Metsiku Lääne etendusel ja tsirkustes vene kasakate ("Russian Cossacks") nime all. Neid nimetati vene kasakateks mitmel põhjusel, peamiselt kuna Gruusia kuulus toona Vene tsaaririigi alla ja kuna kasakatel oli värvikas maine. Samas pole kahtlust, et need "kasakad" olid grusiinid, kuna praktiliselt kõigi perekonnanimed lõppesid gruusiapäraste liidetega -dze, -švili, -ia ja -iani.
Ratsanike esinemised algasid tavaliselt nende lavale tulekuga tšohhades, relvad käes ja lauldes. Kõigepealt nad marssisid areenil, siis jäid seisma keset areeni ja hakkasid esitama mõnd gruusia rahvatantsu. Seejärel hakkasid nad hobustel ratsutama, tehes tihti ka mitmeid manöövreid, nt. sadulal püsti seismine, ratsutamine kolme hobusega korraga, sadulalt maja ja tagasi hüppamine, maast väikeste asjade korjamine. Üks populaarseimaid trikke publiku seas oli, kui ratsanik sõitis hobusel täis galopis ja tulistas. Nende trikiratsutamist nimetati džigitovkaks.
Gruusia ratsanikud said kiirelt populaarseks ja oma ratsastiiliga mõjutasid ka kauboisid. Ainult indiaanlased ja kauboid olid nendega võrdväärselt populaarsed, igas endast lugupidavas rändetenduses said neid näha.
Grusiinid osalesid Metsiku Lääne etendustel peamiselt raha pärast - neile maksti tavaliselt head raha, umbes 40-50 dollarit (100 rubla) kuus, kui lehma hinnaks oli Gruusias toona 3-5 rubla.
Grusiinide osalused Metsikus Läänes lõpetasid esimene maailmasõda ja bolševikud. Ameerikasse jäänud grusiinid (peamiselt Chicagos) jätkasid esinemist Milleri ja Ringling Brothersi tsirkustes, lõid tüüpilised Ameerika pered ja kaotasid sideme kodumaaga. Ka Gruusiasse tagasitulnutel oli ees raske põli - neid peeti bolševike poolt ameerika spioonideks, paljud vahistati või küüditati. Paljud tagasitulnud pidid kõik fotod ja muud mälestused hävitama, et bolševistliku režiimi all ellu jääda. Mõnikord pandi fotodele suvalisi või fotoga mitteseotud pealkirju. Näiteks ühele fotole, millel oli kujutatud Guria ratsanikke kauboiga, oli foto tagaküljele kirjutatud: "Kõigi maade proletaarlased, ühinege!". Või ühe New Yorgis tehtud foto, kus ratsanikud istusid autos teiste etenduse liikmetega, taha kirjutati "Guria ratsanikud kohtuvad kohalike asüülitaotlejatega". Mõnikord pidid ratsanikud kirjutama alla dokumendile, millega lubasid Ameerikast ja Euroopast mitte kunagi enam rääkida, ka nende saadud kingid konfiskeeriti bolševike poolt.